

Γραφείο Δημοσίων Σχέσεων

 pressoffice@ktimatologio.gr

 Χολαργός, 17 Ιουλίου 2024

ΠΡΟΣ ΜΜΕ

**Ολοκληρώθηκε το Κτηματολόγιο στην Κοζάνη**

**Ψηφιακές Υπηρεσίες ενεργές για τους ιδιοκτήτες και επαγγελματίες**

**μέσω του ktimatologio.gr και ktimatologio.gov.gr**

Τέσσερις νέοι Καλλικρατικοί Δήμοι, ο **Δήμος** **Κοζάνης,** ο **Δήμος Βοΐου, ο Δήμος Εορδαίας** και ο **Δήμος Σερβίων-Βελβεντού** της Περιφέρειας Δυτικής Μακεδονίας, εντάχθηκαν **από τη Δευτέρα 15 Ιουλίου 2024** στη λειτουργία του Κτηματολογίου, μετά την περαίωση της διαδικασίας κτηματογράφησης (ΦΕΚ\_4129\_Β\_15.07.2024).

Με την ένταξη των τεσσάρων αυτών Δήμων της Περιφερειακής Ενότητας Κοζάνης, **312.067 ιδιοκτησίες** και **415.674 δικαιώματα** περιέρχονται σε καθεστώς λειτουργίας του Κτηματολογίου.

Αναλυτικά, οι ΟΤΑ που εντάσσονται στη λειτουργία του Κτηματολογίου είναι:

**Δήμος Κοζάνης**: α) Δημοτική Ενότητα Αιανής (Δημοτική Κοινότητα Αιανής, Τοπικές Κοινότητες: Αγίας Παρασκευής, Κερασέας, Ρυμνίου, Χρωμίου), β) Δημοτική Ενότητα Δημητρίου Υψηλάντη (Τοπικές Κοινότητες: Λιβερών, Μαυροδενδρίου, Ποντοκώμης, Σιδερά), γ) Δημοτική Ενότητα Ελιμείας (Τοπικές Κοινότητες: Αμυγδαλέας, Άνω Κώμης, Καισάρειας, Κάτω Κώμης, Κοντοβουνίου, Σπάρτου), δ) Δημοτική Ενότητα Ελλησπόντου (Τοπικές Κοινότητες: Αγίου Δημητρίου, Αγίου Χαραλάμπους, Ακρινής, Βοσκοχωρίου, Δρεπάνου, Καπνοχωρίου, Κλείτου, Κοιλάδος, Πολυμύλου, Ρυακίου, Τετραλόφου), ε) Δημοτική Ενότητα Κοζάνης (τέως Κοινότητες Αργίλου, Νέας Νικόιπολης, Τοπικές Κοινότητες: Αλωνακίων, Ανθοτόπου, Βατερού, Εξοχής, Καλαμιάς, Λευκοπηγής, Λυγερής, Μεταμορφώσεως, Ξηρολίμνης, Οινόης, Πετρανών, Πρωτοχωρίου, Πτελέας, Σκήτης, Χαραυγής)

**Δήμος Βοΐου**: α) Δημοτική Ενότητα Ασκιού (Δημοτική Κοινότητα: Γαλατιανής, Τοπικές Κοινότητες: Ερατύρας, Καλονερίου, Ναμάτων, Πελεκάνου, Σισανίου), β) Δημοτική Ενότητα Νεάπολης (Δημοτική Κοινότητα Νεάπολης, Τοπικές Κοινότητες: Αλιάκμονος, Αξιοκάστρου, Ασπρούλας, Δρυοβούνου, Λευκοθέας, Μεσολόγγου, Μολόχας, Πλατανιάς, Πολυλάκκου, Σημάντρου, Σκαλοχωρίου, Τραπεζίτσης, Χορηγού), γ) Δημοτική Ενότητα Πενταλόφου (Τοπικές Κοινότητες: Αγίας Σωτήρας, Βυθού, Διλόφου, Πενταλόφου), δ) Δημοτική Ενότητα Σιάτιστας (Δημοτική Κοινότητα Σιατίστης, Τοπικές Κοινότητες Μικροκάστρου, Παλαιοκάστρου), ε) Δημοτική Ενότητα Τσοτυλίου (Τοπικές Κοινότητες: Αγιάσματος, Αγίων Αναργύρων, Αυγερινού, Δαμασκηνιάς, Δάφνης, Διχειμάρρου, Δραγασιάς, Ζώνης, Κλεισωρείας, Κορυφής, Κριμηνίου, Λικνάδων, Λούβρης, Μόρφης, Πλακίδας, Πολυκαστάνου, Ροδοχωρίου, Τσοτιλίου, Χρυσαυγής)

**Δήμος Εορδαίας:** α) Δημοτική Ενότητα Αγίας Παρασκευής (Τοπικές Κοινότητες: Ερμακιάς, Καρυοχωρίου, Σπηλιάς), β) Δημοτική Ενότητα Βερμίου(Τοπικές Κοινότητες: Ανατολικού, Κομνηνών, Μεσοβούνου, Πύργων), γ) Δημοτική Ενότητα Βλάστης (Τοπική Κοινότητα Βλάστης), δ) Δημοτική Ενότητα Μουρικίου (Τοπικές Κοινότητες: Αναρράχης, Αρδάσσης, Εμπορίου, Μηλοχωρίου, Φούφα), ε) Δημοτική Ενότητα Πτολεμαϊδας (Τοπικές Κοινότητες: Ασβεστόπετρας, Γαλατείας, Δροσερού, Καρδίας, Κομάνου, Μαυροπηγής, Πενταβρύσου, Πτελεώνος)

**Δήμος Σερβίων-Βελβεντού**: α) Δημοτική Ενότητα Βελβεντού (Δημοτική Κοινότητα Βελβεντού, Τοπική Κοινότητα Καταφυγίου), β) Δημοτική Ενότητα Καμβουνίων (Τοπικές Κοινότητες: Ελάτης, Μικροβάλτου, Τρανοβάλτου), γ) Δημοτική Ενότητα Λιβαδερού (Τοπική Κοινότητα Λιβαδερού), δ) Δημοτική Ενότητα Σερβίων (Δημοτική Κοινότητα Σερβίων, Τοπικές Κοινότητες: Αυλών, Βαθυλάκκου, Γουλών, Ιμέρων, Κρανιδίων, Λευκάρων, Μεσιανής, Μεταξά, Νεραϊδας, Πλατανορρεύματος, Πολυρράχου, Ροδίτου, Τριγωνικού)

Για τις περιοχές αυτές, το σύνολο των παρεχόμενων υπηρεσιών του Κτηματολογίου πραγματοποιείται πλέον ψηφιακά, μέσω του **ktimatologio.gr** και **ktimatologio.gov.gr**, μειώνοντας τη γραφειοκρατία και ελαχιστοποιώντας το χρόνο των συναλλαγών, ώστε οι πολίτες και επαγγελματίες διευκολύνονται στις συναλλαγές τους, οι ουρές εξαλείφονται και οι μεταβιβάσεις ακινήτων επιταχύνονται. Για φυσικά πρόσωπα που υποβάλλουν εγγραπτέα πράξη για κτηματογραφημένα ακίνητα συστήνουμε τη χρήση του ψηφιακού φακέλου μεταβίβασης ακινήτου από το συμβολαιογράφο τους (https://akinita.gov.gr), μέσω του οποίου η διαδικασία νομικού ελέγχου ολοκληρώνεται σε μία εργάσιμη ημέρα.

Τι πρέπει να γνωρίζουν οι πολίτες και οι επαγγελματίες:

* Η **υποβολή αιτήσεων για την εγγραφή συμβολαιογραφικών πράξεων**, καθώς και **αιτήσεων για τη διόρθωση προδήλων σφαλμάτων** από πολίτες και επαγγελματίες πραγματοποιούνται και **ψηφιακά**.
* Η **υποβολή αιτήσεων** και συνυποβαλλόμενων εγγράφων για την εγγραφή πράξεων που περιέχονται σε έγγραφα που συντάσσουν ή διακινούν οι **δικαστικοί επιμελητές** και για τα οποία προβλέπεται νόμιμη προδικασία επίδοσης, πραγματοποιείται μόνο **ψηφιακά**.
* Η **έρευνα των επαγγελματιών** στην κτηματολογική βάση γίνεται και **ψηφιακά**.
* Η **υποβολή αιτήσεων εξωδικαστικών διορθώσεων** των αρχικών εγγραφών (άρθρο 6 παρ. 4 του ν. 2664/1998) πραγματοποιείται **ψηφιακά.**
* Οι **αιτήσεις για την έκδοση πιστοποιητικών/αντιγράφων** (π.χ. αντίγραφο κτηματολογικού φύλλου κ.λπ.) υποβάλλονται και παραλαμβάνονται μόνο **ψηφιακά** (7/24).
* **Το πρωτόκολλο** είναι **αποκλειστικά ηλεκτρονικό.**
* **Τα μεγαρόσημα** στα πιστοποιητικά και τις αιτήσεις **καταργούνται.**
* **Οι πληρωμές** γίνονται υποχρεωτικά είτε **ηλεκτρονικά** είτε μέσω **POS.**
* **Οι επιστροφές αχρεωστήτως καταβληθέντων** κατατίθενται **ηλεκτρονικά.**

Η ψηφιακή εποχή του Κτηματολογίου είναι εδώ!

**ΚΤΗΜΑΤΟΛΟΓΙΚΟ ΓΡΑΦΕΙΟ ΔΥΤΙΚΗΣ ΜΑΚΕΔΟΝΙΑΣ**

Διεύθυνση: 11ης Οκτωβρίου 51, ΤΚ 50100, Κοζάνη

Τηλέφωνο: 24610-34906

Email: kgdm@ktimatologio.gr

**ΥΠΟΚΑΤΑΣΤΗΜΑ ΕΟΡΔΑΙΑΣ**

Διεύθυνση: Καπετάν Φούφα 18, ΤΚ 50200, Πτολεμαΐδα Κοζάνης

Τηλέφωνο: 24630-25435

Email: kgdm\_eordaia@ktimatologio.gr